Møtereferat

09.09.2024

|  |  |
| --- | --- |
| Til stede: | Nina, Gry, Mona, Knut, Silje og Michelle.  Fraværende: Randi |
| Neste møte: | Mandag 14.10.2024, 20:00, «kontoret».  Hovedsak: Sette nye priser basert på fôrutgifter*.* |

**SAKER:**

**-Klubb:**

-Vi har søkt opprettholdelse av bingo-penger.

-Silje søker Gjelstenstipend om oppussing av vant og tribune/dommerbod/kiosk i ridehallen.

-Silje er i god gang med opplæring som økonomiansvarlig.

-Vi snakker om å annonsere på [www.finn.no](http://www.finn.no) at vi søker oppstallører med snille ponnier og hester som vil ha avslag i stalleie mot bruk i en enkel rideskole 2 dager i uka. Gry vil få hovedansvar for dette.

**-Anlegg:**

-intet nytt.

**-Aktivitet:**

-Ida Nilsen Neerland ble kretsmester i YR dressur og representerte med det klubben vår! Vi gratulerer.

-Aurora van der Velpen kan komme og undervise hos oss i oktober. En oppstallør har tilbudt gratis overnatting, så totalprisen for oss er 15 000kr. Vi rakk ikke å drøfte saken ila møtet for å bli enige om pris. Ser her et behov for en aktivitetskomitè som kan ta ansvar for slik.

-Vi forsøker å ta kontakt med kommunen om vi kan stille med hester, evt vogner, på julegrantenning. Vi forespør også på åpning av rådhusplassen. Michelle publiserer på klubb-siden for å se om noen vil stille som dugnad.

-**Stall:**

**Sak 1: Stallmiljø** *(Denne saken ble drøftet og stemt over uten styremedlemmer som er oppstallører).*

På bakgrunn av flere innmeldte saker til styret den siste tiden drøfter vi stallmiljøet på stallen. Ut fra usignert avtale med stallansvarlig (godkjent av begge parter, men uten signering) om ansvarsfordeling fra styremøte 11.des 2023, ser vi at flere punkter ikke er fulgt opp. Vi tenker det kan være hensiktsmessig for nåværende stallansvarlig at styret selv forsøker å sette inn egen stallansvarlig som er i styret, slik at han/hun/hen/den som er stallansvarlig ikke selv står oppstallet på stallen. Tiltaket vårt er altså at vi forsøker å sette inn en representant fra styret som stallansvarlig, som ikke står på stallen. Dette er i forsøk på å bedre det sosiale miljøet der ingen på stallen behøver å settes i skvis mellom roller.

Informasjon er gitt til tidligere stallansvarlig Emilie Myklebost Jonassen.

Ny stallansvarlig fra 01.11.24 er Gry Aasgård.

Saken er avklart og stemt over av habile representanter i styret som ikke står oppstallet på Elverum Rideklubb.

**Sak 2: Ventilasjonsanlegg og brannvarsling.**

**Brannvarslingsanlegg:** En sensor er ødelagt og Minel mistenker at det er tordenværet som har forårsaket det. Nina forespør forsikringen om dette, slik at vi muligens får det dekket.

**Ventilasjonsanlegg:** Et av varmeelementene (eller trafo?) i ventilasjonsanlegget har «brent opp».

Svensgaard Installasjon har sett på jobben med varmesøkende kamera og kunne gi følgende pris: 7900,-. Det er mistanke om at også tordenværet kan ha tatt knekken på dette og vi forespør forsikringen om dette også.

Tiltak: Nina kontakter forsikringen.